ddrg/super_eurlex huggingface dataset:
(2)

Som følge af den tekniske udvikling har den østrigske regering anmodet Kommissionen om tilladelse til at anvende en ny formel for den metode, der anvendes efter beslutning 96/4/EF, og indsendt de oplysninger, der kræves efter artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (3).
(1)

Uanset direktiv 2000/29/EF bemyndiger Kommissionens beslutning 2005/51/EF af 21. januar 2005 om bemyndigelse af medlemsstaterne til midlertidigt at dispensere fra visse bestemmelser i Rådets direktiv 2000/29/EF for import af jord forurenet med pesticider eller persistente organiske miljøgifte med henblik på rensning (2) medlemsstater, der deltager i FN's Levnedsmiddel- og Landbrugsorganisations (FAO) program for forebyggelse og bortskaffelse af forældede og uønskede pesticider, til i en begrænset periode at tillade indførsel af jord forurenet med sådanne pesticider til Fællesskabet til behandling på særlige forbrændingsanlæg til farligt affald.
(6)

På grundlag af data fremlagt af Kommissionen (Eurostat) i overensstemmelse med artikel 8g, stk. 1, i forordning (EF) nr. 3605/93 efter indberetning fra Frankrig før den 1. oktober 2006 og på grundlag af Kommissionens prognose fra efteråret 2006 kan der drages følgende konklusioner: — Efter at være steget fra 3,2 % af BNP i 2002 til 4,2 % af BNP i 2003 blev det offentlige underskud reduceret til 3,7 % af BNP i 2004 og yderligere til 2,9 % af BNP i 2005, hvilket er under referenceværdien på 3 %. — I perioden 2004-2005 udgjorde den strukturelle tilpasning (dvs. forbedringen af den konjunkturkorrigerede saldo ekskl. engangsforanstaltninger og andre midlertidige foranstaltninger) 1 procentpoint af BNP: 0,4 % i 2004 og 0,6 % i 2005. Skønt betydelige engangsindtægter og skatteindtægter, der blev højere end forventet, bidrog til nedbringelsen af det offentlige underskud til under traktatens referenceværdi på 3 % af BNP, kan reduceringen af underskuddet også tilskrives en bedre udgiftskontrol inden for staten og i sundhedssektoren. Navnlig blev de årlige stigninger i udgifterne inden for sundhedssektoren mindsket betydeligt sammenlignet med tidligere år, efterhånden som foranstaltningerne som led i sundhedsreformen i 2004 begyndte at bære frugt. — Ifølge Kommissionens prognoser fra efteråret 2006 forventes underskuddet i 2006 at blive reduceret yderligere til 2,7 % af BNP, hvilket er et bedre resultat end det mål, der blev sat i januar 2006-opdateringen af stabilitetsprogrammet (2,9 %). Reduceringen af underskuddet forventes at blive drevet af et yderligere fald i den årlige stigningstakt for udgifterne inden for sundhedssektoren og fastholdelsen af udgiftskontrollen på statsligt niveau, hvor det forventes, at målsætningen om nulvækst i udgifterne målt i faste priser vil blive overholdt. Anvendelsen af engangsforanstaltninger vil blive begrænset til 1/4 % af BNP. I henhold til efterårsprognoserne forventes underskuddet at falde yderligere i 2007 til 2,6 % af BNP (med anvendelse af engangsforanstaltninger til en værdi af blot 0,05 % af BNP) og i 2008 til 2,2 % af BNP (under antagelse af uændret politik og uden engangsforanstaltninger). Dette tyder på, at underskudskvoten er blevet bragt ned under loftet på 3 % af BNP på troværdig og holdbar vis. Forbedringen i den strukturelle saldo (dvs. den konjunkturkorrigerede saldo ekskl. engangsforanstaltninger) forventes at andrage 0,5 %, 0,3 % og 0,6 % af BNP i henholdsvis 2006, 2007 og 2008. Dette skal også vurderes i forhold til det fremskridt, der er nødvendigt for at opfylde de franske myndigheders mellemfristede målsætning om en strukturel budgetstilling i balance. — Efter at være steget fra 58,2 % af BNP i 2002 til 66,6 % af BNP i 2005 efter overskridelse af traktatens referenceværdi på 60 % af BNP i 2003 faldt gældskvoten til 65,4 % af BNP i andet kvartal af 2006. I henhold til Kommissionens prognoser fra efteråret 2006 forventes den offentlige bruttogæld at falde yderligere til 64,7 % af BNP i 2006 og til omkring 63 % af BNP i 2008 (under antagelse af uændret politik).
(1)

I Kommissionens beslutning 2003/804/EF af 14. november 2003 om dyresundhedsbetingelser og udstedelse af sundhedscertifikat ved import af bløddyr samt æg og mælke herfra til yderligere vækst, opfedning, genudlægning eller konsum (2) og Kommissionens beslutning 2003/858/EF af 21. november 2003 om dyresundhedsbetingelser og udstedelse af sundhedscertifikat ved import af levende fisk samt æg og mælke herfra til opdræt og levende akvakulturfisk og -fiskevarer til konsum (3) henvises der til tredjelande på den liste, der fastsættes ved Kommissionens beslutning 2006/766/EF af 6. november 2006 om lister over tredjelande og områder, hvorfra det er tilladt at importere toskallede bløddyr, pighuder, sækdyr, havsnegle og fiskevarer (4), for så vidt angår tilladelse til import til Fællesskabet af levende bløddyr og fiskevarer bestemt til konsum.
(1)

Rådets vicegeneralsekretær har ved afgørelse 1999/870/EF (1) og afgørelse 2007/149/EF (2) fået bemyndigelse til i forbindelse med integrationen af Schengen-reglerne i Den Europæiske Union at handle som repræsentant for visse medlemsstater med henblik på at indgå kontrakter om oprettelse og drift af kommunikationsinfrastrukturen i Schengen-sammenhæng (i det følgende benævnt »SISNET«), samt til at forvalte sådanne kontrakter indtil overgangen til en kommunikationsinfrastruktur under Det Europæiske Fællesskab.
(5)

For at undgå overlapninger og unødige administrative krav bør indberetningsforpligtelserne vedrørende »farligt affald« og »andet affald« udgå af beslutning 94/741/EF. Ydermere bør betegnelsen »husholdningsaffald« erstattes af »husholdningsaffald og lignende affald« for at bringe overensstemmelse mellem beslutning 94/741/EF og forordning (EF) nr. 2150/2002.
a)

informere operatørerne om, at disse planter skal udryddes for at mindske risikoen for uforudsete skadelige virkninger som følge af tilstedeværelsen af Ms8-, Rf3- og Ms8xRf3-raps, og
(1)

I henhold til forordning (EF) nr. 1493/1999 skal medlemsstaterne udarbejde en oversigt over vinproduktionskapaciteten for at opnå en forøgelse af deres plantningsrettigheder og modtage støtte til omstrukturering og omstilling. Oversigten skal være i overensstemmelse med nævnte forordnings artikel 16.
(5)

Der bør indrømmes de kortest mulige overgangsperioder til at træffe de foranstaltninger, der er omhandlet i denne beslutning, på grund af nødvendigheden af at forebygge yderligere ulykker, idet der tages hensyn til tekniske forhold og sikres proportionalitet. Medlemsstaterne behøver desuden en overgangsperiode til at sikre, at foranstaltningerne efterkommes på en effektiv måde. Forbuddet mod at tilbyde forbrugerne lightere, der ikke er børnesikrede, og lightere, der kan henføres under kategorien gadgets, bør derfor gælde i et år efter datoen for anvendelsen af forbuddet mod at markedsføre de pågældende produkter.
DA Den Europæiske Unions Tidende L 100/25

KOMMISSIONENS AFGØRELSE

af 12. april 2007

om udnævnelse af medlemmer som repræsentanter for den private sektor i det fælles forum for interne afregningspriser, en ekspertgruppe for interne afregningspriser

(2007/233/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Kommissionens afgørelse 2007/75/EF af 22. december 2006 om nedsættelse af en ekspertgruppe for interne afregningspriser (1) med henblik på at rådgive Kommissionen om spørgsmål i relation til interne afregningspriser, særlig artikel 4,

under henvisning til indkaldelsen af ansøgninger om deltagelse som repræsentant for den private sektor eller formand for det fælles forum for interne afregningspriser, der blev offentliggjort den 22. december 2006 på webstedet for Generaldirektoratet for Beskatning og Toldunion, og

ud fra følgende betragtninger:

(1) Ifølge artikel 4 i afgørelse 2007/75/EF udnævner Kommissionen en formand og højst 15 eksperter fra den private sektor med erfaring og kompetence inden for interne afregningspriser.

(2) I henhold til punkt 15 i indkaldelsen af ansøgninger vil de personer, der udvælges til repræsentanter for den private sektor i det fælles forum for interne afregningspriser, være fremtrædende personer på området interne afregningspriser, og de udvælges af Europa-Kommissionen med bistand fra EU-rådsformandskabet og UNICE's komité for fiskale anliggender blandt kvalificerede ansøgere fra industrien, servicesektoren og det øvrige erhvervsliv eller med aktiviteter i relation til interne afregningspriser.

(3) Der er modtaget 44 ansøgninger i forbindelse med indkaldelsen af ansøgninger —

TRUFFET FØLGENDE AFGØRELSE:

Artikel 1

Kommissionen udnævner herved for en toårsperiode 15 medlemmer som repræsentanter for den private sektor i og en formand for det fælles forum for interne afregningspriser, en ekspertgruppe, hvis navne er anført i bilaget.

Artikel 2

Denne afgørelse får virkning fra 1. marts 2007.

Udfærdiget i Bruxelles, den 12. april 2007. På Kommissionens vegne László KOVÁCS Medlem af Kommissionen

(1) EUT L 32 af 6.2.2007, s. 189.
(1)

Ifølge direktiv 2000/29/EF må jordbærplanter (Fragaria L.) til udplantning, dog ikke frø, med oprindelse i ikke-europæiske lande bortset fra Middelhavslandene, Australien, New Zealand, Canada og de kontinentale stater i USA i princippet ikke importeres til EF. Ovennævnte direktiv tillader dog undtagelser fra denne regel, forudsat at der ikke er nogen risiko for spredning af skadegørere.
(1)

For at sikre en mere harmoniseret strategi for menneskelige ressourcer i EU-forvaltningen vil det være hensigtsmæssigt at bringe bestemmelserne i vedtægten for personalet ved Det Europæiske Forsvarsagentur på linje med tilsvarende bestemmelser i vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte ved De Europæiske Fællesskaber, navnlig for så vidt angår bestemmelserne om bosættelsespenge efter fratræden, udtrædelsespenge, børnetilskud, overholdelse af princippet om forbud mod forskelsbehandling og ydelser til medarbejdere, der udnævnes til kontorchef, direktør eller generaldirektør. Af samme grund er det nødvendigt at tage hensyn til de erfaringer, der er gjort i forbindelse med anvendelsen af disse bestemmelser i vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte ved De Europæiske Fællesskaber.
DA Den Europæiske Unions Tidende L 95/24

RÅDETS AFGØRELSE

af 29. januar 2007

om ændring af afgørelse 2004/677/EF med hensyn til minimumsperioden for udstationering af nationale eksperter og militært personel, der er udstationeret ved Det Europæiske Forsvarsagentur

(2007/216/EF)

RÅDET FOR DEN EUROPÆISKE UNION HAR —

under henvisning til Rådets afgørelse 2004/677/EF af 24. september 2004 om ansættelsesvilkår for nationale eksperter og militært personel, der er udstationeret ved Det Europæiske Forsvarsagentur (1), særlig artikel 33, stk. 2,

under henvisning til forslag fra Det Europæiske Forsvarsagenturs Styringskomité, og

ud fra følgende betragtning:

Ifølge artikel 11, stk. 3, punkt 3.2, i Rådets fælles aktion 2004/551/FUSP af 12. juli 2004 om oprettelse af Det Europæiske Forsvarsagentur (2) består Det Europæiske Forsvarsagenturs personale bl.a. af nationale eksperter, der udstationeres af de deltagende medlemsstater enten i stillinger inden for agenturets organisationsstruktur eller med henblik på specifikke opgaver og projekter. Da en minimumsperiode for udstationering på seks måneder synes at være længere end nødvendig, når der er tale om nationale eksperter, der udstationeres med henblik på specifikke opgaver og projekter, bør afgørelse 2004/677/EF ændres, så der gives den nødvendige fleksibilitet med hensyn til minimumsvarigheden af udstationeringen —

TRUFFET FØLGENDE AFGØRELSE:

Artikel 1

Artikel 2, stk. 1, i afgørelse 2004/677/EF affattes således:

»1. Udstationeringen skal være på mellem to måneder og tre år med mulighed for flere på hinanden følgende forlængelser. Den samlede periode må dog højst være på fire år.«

Artikel 2

Denne afgørelse har virkning fra dagen for vedtagelsen. Den offentliggøres i Den Europæiske Unions Tidende.

Udfærdiget i Bruxelles, den 29. januar 2007. På Rådets vegne Horst SEEHOFER Formand

(1) EUT L 310 af 7.10.2004, s. 64.

(2) EUT L 245 af 17.7.2004, s. 17.
(2)

For at give Bulgarien og Rumænien mulighed for at få del i midlerne fra EFF frem til 2013 bør der fastsættes vejledende beløb for Bulgarien og Rumænien til forpligtelser til de regioner, som er berettiget til støtte fra EFF i henhold til konvergensmålet, ligesom de samlede EF-midler til forpligtelser fra EFF bør fastsættes.
(1)

Ved Kommissionens beslutning 2007/31/EF (2) er der fastsat overgangsforanstaltninger for så vidt angår forsendelse fra Bulgarien til andre medlemsstater af visse produkter fra sektorerne for henholdsvis kød og mælk, der er omfattet af bilag III til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3). De pågældende produkter bør kun afsendes fra Bulgarien, hvis de er fremstillet i en forarbejdningsvirksomhed, der er opført i bilaget til nævnte beslutning.
3)

Litra c) affattes som følger: »c) der, hvis der er konstateret tegn på skadegøreren på planterne på produktionsstedet, er taget i det mindste følgende passende skridt til at udrydde skadegøreren: i) destruktion af de inficerede planter og alle modtagelige planter inden for en afstand af 2 m fra de inficerede planter, herunder også de anvendte vækstmedier og planteaffaldet ii) for alle modtagelige planter inden for en radius på 10 m fra de inficerede planter og alle resterende planter fra det angrebne parti: — planterne er blevet beholdt på produktionsstedet — der er foretaget yderligere officielle undersøgelser mindst to gange i løbet af en periode på tre måneder efter gennemførelsen af udryddelsesforanstaltningerne, når planterne er i aktiv vækst — der er i denne tremåneders periode ikke foretaget nogen behandlinger, der kan undertrykke symptomerne på skadegøreren — planterne er fundet fri for skadegøreren ved disse officielle undersøgelser iii) for alle andre modtagelige planter på produktionsstedet: planterne har undergået nye, intensive officielle undersøgelser efter konstateringen og er fundet fri for skadegøreren ved disse undersøgelser iv) der er truffet passende plantesundhedsforanstaltninger på vækstarealet inden for en radius på 2 m fra de inficerede planter.«
(c)

»deltagelse «af en tredjeparts eksperter i en analysegruppes aktiviteter: disse eksperter har ret til at deltage i analysegruppens møder, til efter anmodning at blive underrettet af Europol om udviklingen af den pågældende analysedatabase og til i overensstemmelse med de gældende retskrav at modtage og videregive de analyseresultater, som vedrører den tredjepart, de repræsenterer,
(2)

Der er blevet to pladser ledige som medlemmer af Regionsudvalget, efter at Eberhard SINNER er trådt tilbage, og Helmut HOLTERs mandat er udløbet. Der bliver en plads ledig som suppleant, efter at Emilia MÜLLER er blevet beskikket som medlem. Der er derudover blevet en plads ledig som suppleant, efter at Sylvia BRETSCHNEIDER er trådt tilbage —
(5)

Dertil kommer, at Traces-systemet (Trade Control and Expert System), der er et integreret edb-veterinærsystem, er blevet oprettet i henhold til Kommissionens beslutning 2003/623/EF (3). For at Traces kan fungere så effektivt som muligt, bør certifikaterne til brug ved samhandel inden for Fællesskabet være kompatible med dette edb-system.
(4)

For at få et bedre overblik over de videnskabelige komitéers fremtidige opgaver og sikre, at deres struktur og sammensætning bliver bedre egnet til at dække de fremtidige behov for videnskabelig rådgivning, og samtidig sørge for, at der ydes den nødvendige videnskabelige rådgivning, indtil det nye agentur er oprettet, bør mandatperioden for medlemmerne af de videnskabelige komitéer undtagelsesvis tillades forlænget med en periode på højst 18 måneder.
(139)

Kommissionen bemærker endvidere, at udlejningen af produktionsfaciliteterne til modtagerens konkurrent Old Herold s.r.o. klart var begrundet i, at modtageren havde mistet sin tilladelse til at producere alkohol og alkoholholdige produkter, og ikke skyldtes, at produktionen ville have været tabsgivende og derfor måtte omstruktureres. Det er sandt, at modtageren selv kunne have anmodet om en ny tilladelse, efter at ordningen var afsluttet, men ikke gjorde det. Kommissionen bemærker imidlertid, at modtageren fortsat sælger de produkter, der produceres af Old Herold ved hjælp af modtagerens faciliteter, og sælger dem under sit eget varemærke og endog planlægger at øge dette salg, som angivet i årsberetningen for perioden 29. april-30. december 2004. Udlejningen af disse produktionsaktiver kan derfor ikke anses for en omstruktureringsforanstaltning, fordi der på grundlag af alt det foreliggende bevismateriale ikke var noget behov for omstrukturering af denne del af produktionen.
(2)

Der er blevet fire pladser ledige som medlemmer af Regionsudvalget, efter at mandatperioden for Petr GANDALOVIČ, Jaroslav HANÁK, Helena LANGŠÁDLOVÁ og Tomáš ÚLEHLA er udløbet. Der er blevet fire pladser ledige som suppleanter i Regionsudvalget, efter at mandatperioden for Květa HALANOVÁ, Luboš PRŮŠA, Martin TESAŘÍK, og Jiří BYTEL er udløbet —
Følgende artikel indsættes:

»Artikel 33a

1. Efter den 31. december 2007 eller efter datoen for ikrafttrædelsen af den interne aftale vedrørende 10. EUF, hvis denne dato falder senere, vil der ikke længere blive disponeret over restbeløb fra 9. EUF eller fra tidligere EUF’er, med undtagelse af restbeløb og midler, der er frigivet efter denne ikrafttrædelsesdato fra ordningen til stabilisering af eksportindtægterne fra landbrugsråvarer (STABEX) under EUF’er, der ligger forud for 9. EUF, og de øvrige restbeløb og tilbagebetalinger af beløb, der er tildelt under 9. EUF til finansiering af faciliteten, som fremgår af bilag II C, eksklusive de dertil knyttede rentegodtgørelser.

2. Der vil ikke længere kunne disponeres over midler, der er frigjort fra projekter under 9. EUF eller fra tidligere EUF’er efter den 31. december 2007, medmindre Rådet med enstemmighed træffer anden afgørelse på forslag af Kommissionen, med undtagelse af STABEX-midler, der er frigjort efter denne ikrafttrædelsesdato, som automatisk overføres til de respektive territoriale vejledende programmer, som finansieres i overensstemmelse med artikel 3, stk. 1, i bilag II Aa, og af de midler, der er tildelt under 9. EUF til finansiering af faciliteten, som fremgår af bilag II C, eksklusive de dertil knyttede rentegodtgørelser.«
(1)

Den 19. april 2007 vedtog Rådet forordning (EF) nr. 423/2007 om restriktive foranstaltninger over for Iran. Artikel 15, stk. 2, i denne forordning fastsætter, at Rådet opstiller, reviderer og ændrer listen over de personer, enheder eller organer, der er omhandlet i forordningens artikel 7, stk. 2.
(2)

Canada, New Zealand og USA har anmodet om, at registreringerne for disse lande ændres i de pågældende lister, for så vidt angår visse embryonindsamlingsteam og embryonproduktionsteam.
(4)

Pekka HAAVISTO har meddelt generalsekretæren/den højtstående repræsentant, at han agter at fratræde med udgangen af april 2007. Der skal derfor udnævnes en ny særlig repræsentant for Sudan for den resterende del af mandatperioden fra den 1. maj 2007.
»BILAG

ORGANER, HVIS FORSKERE KAN GIVES ADGANG TIL FORTROLIGE DATA TIL VIDENSKABELIGE FORMÅL

Den Europæiske Centralbank

Den spanske centralbank

Den italienske centralbank

University of Cornell (staten New York, USA)

Department of Political Science, Baruch College, City University of New York (staten New York, USA)

Den tyske centralbank

Kontoret for analyse af beskæftigelsen under Europa-Kommissionens Generaldirektorat for Beskæftigelse, Sociale Anliggender, Arbejdsmarkedsforhold og Ligestilling

Tel Avivs universitet (Israel)

Verdensbanken

Center of Health and Wellbeing (CHW) of the Woodrow Wilson School of Public and International Affairs at Princeton University (staten New Jersey, USA)

University of Chicago (UofC) (staten Illinois, USA)

Organisationen for Økonomisk Samarbejde og Udvikling (OECD)

Family and Labour Studies Division of Statistics Canada, Ottawa, Ontario, Canada

Kontoret for økonometri og statistisk støtte til bekæmpelse af svig (ESAF) under Europa-Kommissionens Generaldirektorat for Det Fælles Forskningscenter

Kontoret for støtte til det europæiske forskningsrum (SERA) under Europa-Kommissionens Generaldirektorat for Det Fælles Forskningscenter.«
(7)

Finland har meddelt, at landets program for VHS-fri status, som blev godkendt ved Kommissionens beslutning 2003/634/EF af 28. august 2003 om godkendelse af programmer, der er forelagt for at opnå godkendelse af zoner og akvakulturbrug i zoner, der ikke er godkendt med hensyn til egtvedsyge (VHS) og infektiøs hæmatopoietisk nekrose (IHN) (3), er fuldført. Det fremgår af den dokumentation, Finland har fremlagt, at alle Finlands kystområder, bortset fra de områder, der er omfattet af særlige udryddelsesforanstaltninger, opfylder kravene til status som godkendte zoner og derfor bør føjes til listen over godkendte zoner i beslutning 2002/308/EF.
(6)

Frankrig har oplyst at have til hensigt at indføre nyt militært udstyr, der er kompatibelt med sendestyrkerne i beslutning 2006/804/EF, så snart teknologien er til rådighed; Frankrig har i betragtning af, hvor lang tid der kræves til udvikling af teknologi, givet udtryk for muligvis at blive nødt til at anmode om yderligere treårige forlængelser af denne dispensation, dog senest indtil 2020. Dispensationer er dog stadig undtagelsen, og en forlængelse bør være nødvendig og behørigt begrundet.
(2)

På grundlag af Levnedsmiddel- og Veterinærkontorets vurdering i 2004 og 2005 i Argentina og Brasilien samt oplysninger i detaljerede tekniske rapporter om resultaterne af den plantesundhedskontrol, som medlemsstaterne gennemførte i 2004, 2005 og 2006 af citrusfrugter importeret fra Argentina og Brasilien, og supplerende oplysninger fra Argentina i 2006 og 2007 om den sporbarhedsordning og det officielle register over erhvervsdrivende, der er indført i sektoren for citrusfrugteksport, har det vist sig, at de midlertidige hasteforanstaltninger ikke længere er nødvendige for så vidt angår Argentina.